Source: https://ispis.sk/judikatura/KSKE/3Sd55/2012
Timestamp: 2020-04-10 05:01:57+00:00

Document:
KSKE 3 Sd 55/2012 - iSpis
iSpis Judikatúra – KSKE 3 Sd 55/2012
KS v Košiciach, dátum 26.09.2012, sp.zn. KSKE 3 Sd 55/2012
§ 70 zákona č. 461/2003 § 250l zákona č. 461/2003 § 71 zákona č. 461/2003 § 70 ods. 1 zákona č. 461/2003 § 72 OSP § 71 OSP § 153 OSP § 70 OSP § 250q ods. 2 OSP § 250l ods. 2 OSP § 250k ods. 1 OSP § 42 ods. 3 OSP § 221 ods. 1 OSP § 205a OSP
Súd: Krajský súd Košice Spisová značka: 3Sd/55/2012 Identifikačné číslo súdneho spisu: 7012200919 Dátum vydania rozhodnutia: 26. 09. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012200919.1
Krajský súd v Košiciach, samosudkyňou JUDr. Valériou Mihalčinovou, v právnej veci navrhovateľa: A. R. S. F. S. Z. A., bytom U. Č.. XX, proti odporkyni: Sociálna poisťovňa, ústredie Bratislava, ul. 29. augusta č. 8, Bratislava, o i n v a l i d n ý dôchodok, takto
P o t v r d z u j e rozhodnutie odporkyne zo dňa 31. mája 2012 č. XXX XXX XXXX X.
Preskúmavaným rozhodnutím odporkyňa podľa § 70 zákona č. 461/2003 Z. z. o sociálnom poistení v znení neskorších predpisov zamietla žiadosť navrhovateľa o invalidný dôchodok zo dňa 15.05.2012 z dôvodu, že podľa posudku posudkového lekára sociálneho poistenia pobočky Sociálnej poisťovne Trebišov z 15.05.2012 nie je invalidný, lebo pre dlhodobo nepriaznivý zdravotný stav nemá pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou.
Proti tomuto rozhodnutiu podal včas opravný prostriedok navrhovateľ. Navrhol preskúmavané rozhodnutie zrušiť a vrátiť odporkyni na ďalšie konanie. Žiadal o znovu posúdenie jeho zdravotného stavu, nakoľko v posudku neboli dostatočne zhodnotené všetky jeho diagnózy, na ktoré sa dlhodobo lieči. Ide najmä o ťažkosti zo syndrómu spánkového apnoe ťažkého stupňa, ako aj psychické ťažkosti, ktoré si vyžiadali hospitalizáciu.
Na súdnom pojednávaní uviedol, že netrvá na tom, aby bol opätovne posudzovaný jeho zdravotný stav, ale je nespokojný s rozhodnutím z dôvodu, že nebol uznaný za invalidného a nemôže vykonávať prácu. Nemôže byť rozhodnutie v súlade so zákonom a ani spravodlivé voči nemu, ak nemôže pracovať, aby nebol uznaný invalidným.
Odporkyňa navrhla preskúmavané rozhodnutie ako vecne správne potvrdiť z dôvodu, že zdravotný stav navrhovateľa zhodne posúdili posudkoví lekári na základe odborných lekárskych nálezov, ktoré navrhovateľ absolvoval a ani podaním opravného prostriedku sa mu nepodarilo spochybniť správnosť rozhodnutia.
Súd podľa § 250l a nasl. O.s.p. preskúmal napadnuté rozhodnutie odporkyne, oboznámil sa s posudkovým spisom (zdravotnou dokumentáciou navrhovateľa) , dávkovým spisom odporkyne, lekárskou správou posudkového lekára Sociálnej poisťovne, ústredie, vysunuté pracovisko v Košiciach
z 02.08.2012, písomným vyjadrením odporkyne a dospel k záveru, že opravný prostriedok navrhovateľa nie je dôvodný.
Navrhovateľ podal žiadosť o invalidný dôchodok dňa 07.03.2012, ku ktorej pripojil aj odborné lekárske nálezy.
Podmienky nároku na invalidný dôchodok sú upravené v § 70 a § 71 nasl. zákona č. 461/2003 Z. z. o sociálnom poistení v znení neskorších zmien (ďalej len zákon ) .
V správnom konaní pred vydaním preskúmavaného rozhodnutia dňa 15.05.2012 posudzovala zdravotný stav navrhovateľa posudková lekárka Sociálnej poisťovne, pobočka Trebišov. Po vlastnom vyšetrení a zhodnotení odborných lekárskych vyšetrení pľúcneho, kardiologického, neurologického, psychiatrického skonštatovala, že rozhodujúcim zdravotným postihnutím u navrhovateľa sú poruchy nálad, depresívne. Navrhovateľ od septembra 2011 sa lieči na psychiatrii pre depresiu. Klinicky a odbornými vyšetreniami potvrdená depresia bez psychotických prejavov, bez poruchy vnímania, bez zníženej schopnosti myslieť, psychomotorické tempo zachované, bez straty sebadôvory a sebaúcty, bez straty záujmu o okolie.
Lieči sa na vysoký krvný tlak, bez podstatného zníženia výkonu kardiovaskulárneho systému. ďalej pre spánkové apnoe ťažkého stupňa, bez prejavov obštrukčnej alebo retrikčnej ventilačnej poruchy s pľúcnymi objemami v medziach normy, ale tieto ochorenia nie sú posudkovo významné. Mieru poklesu schopnosti vykonávať zárobkovú činnosť stanovil podľa kapitoly V, položky 3, písm. a/ na dolnej hranici, t. j. v rozsahu 35 %.
Po podaní opravného prostriedku posudková lekárka zotrvala na svojom závere, a preto zdravotný stav navrhovateľa na účely invalidity dňa 02.08.2012 posúdil aj posudkový lekár Sociálnej poisťovne, ústredie, vysunuté pracovisko v Košiciach, ktorý po zhodnotení odborných lekárskych nálezov, ktoré boli predložené v správnom konaní naviac zhodnotil aj kardiologické vyšetrenie z 19.06.2012 a dospel k zhodnému záveru ako posudková lekárka v správnom konaní, že rozhodujúcim zdravotným postihnutím u navrhovateľa sú poruchy nálady, depresívne s mierou poklesu schopnosti vykonávať zárobkovú činnosť 35 % podľa kapitoly V, položky 3, písm. a/ prílohy č. 4 k zákonu o sociálnom poistení. Uviedol, že syndróm spánkového apnoe ťažkého stupňa je v liečbe prístrojov s neinvazívnou ventiláciou, je bez výraznejšieho funkčného postihu organizmu.
Zdravotný stav navrhovateľa ako to vyplýva z obsahu dávkového a predovšetkým posudkového spisu bol zistený a hodnotený posudkovými lekármi na základe navrhovateľom absolvovaných a predložených aktuálnych odborných lekárskych vyšetrení. Podané posudky ako v správnom konaní tak aj v súdnom konaní sú bez rozporov a v závere o zdravotnom stave navrhovateľa jednoznačné. Navrhovateľ v konaní nepreukázal splnenie zákonných podmienok pre priznanie invalidity stanovené v § 70 a § 71 zákona o sociálnom poistení, lebo miera poklesu schopnosti vykonávať zárobkovú činnosť u neho podľa lekárskych správ posudkových lekárov je v rozsahu 35 %, čo nie je viac ako 40 %, ktorú podmienku stanovuje zákon o sociálnom poistení.
K námietke navrhovateľa ohľadne opätovného posúdenia zdravotného stavu a zhodnotenia všetkých diagnóz bolo po podaní opravného prostriedku vyhovené, pretože zdravotný stav navrhovateľa okrem posudkovej lekárky v správnom konaní posúdil aj posudkový lekár Sociálnej poisťovne, ústredie, vysunuté pracovisko v Košiciach 02.08.2012. Zdravotný stav navrhovateľa na účely invalidity bol posudzovaný na základe ním predložených odborných lekárskych nálezov a jeho subjektívny pocit, že nemôže pracovať, z ktorého dôvodu by mal byť uznaný invalidným nie je podstatným, ani rozhodujúcim. Pre posúdenie zdravotného stavu na účely invalidity sú podstatné a rozhodujúce odborné lekárske nálezy a nie subjektívny pocit navrhovateľa.
Navrhovateľ súdu zaslal dohodu o skončení pracovného pomeru z 31.08.2012, úmrtný list svojej matky, rozhodnutie Sociálnej poisťovne, pobočka Trebišov z 05.03.1999, ale tieto listinné dôkazy, ktoré súdu zaslal nemajú vplyv na posúdenie jeho zdravotného stavu navrhovateľa na účely invalidity. Z toho dôvodu k týmto listinným dôkazom súd nezaujíma ani právne stanovisko.
Na základe uvedených skutočnosti súd dospel k záveru, že rozhodnutie odporkyne bolo vydané v súlade so zákonom o sociálnom poistení, a preto súd preskúmavané rozhodnutie podľa § 250q ods. 2 O.s.p. potvrdil.
O trovách konania súd rozhodol tak, že účastníkom nepriznal právo na ich náhradu, lebo v konaní navrhovateľ úspešný nebol a odporkyňa zo zákona toto právo nemá (§ 250l ods. 2 v spojení s § 250k ods. 1 O.s.p.) .

References: § 70
 § 250
 § 71
 § 70
 § 72
 § 71
 § 153
 § 70
 § 250
 § 250
 § 250
 § 42
 § 221
 § 205
 súd 
 súd 
 § 70

Súd 
 § 250
 § 70
 § 71
 § 70
 § 71
 súd 
 súd 
 súd 
 § 250
 súd 
 § 250